*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*276. számú előterjesztés*

Bátaszék Város Önkormányzata Képviselő-testületének 2017. december 13-án,

16,00 órakor megtartandó ülésére

*Bátaszéki Sport Egyesület részére TAO sportfejlesztési támogatás önerejének biztosítása*

|  |
| --- |
| **Előterjesztő:** dr. Bozsolik Róbert polgármester    **Készítette:** Mórocz Zoltán pénzügyi irodavezető  **Törvényességi ellenőrzést végezte:** Kondriczné dr. Varga Erzsébet  jegyző  **Tárgyalja:**  Pénzügyi és Gazdasági Bizottság: 2017.12.12.  KOIS Bizottság: 2017.12.11. |

***Tisztelt Képviselő-testület!***

A Bátaszéki Sport Egyesület elnöke 2017. december 4-én az előterjesztés mellékletét képező sportfejlesztési támogatási kérelemmel kereste meg a polgármestert, illetve a képviselő-testületet. A kérelemben ismerteti, hogy az egyesület labdarúgó szakosztálya a TAO látványsport csapattámogatások rendszerében egy jelentős támogatási keret megszerzésére kapott lehetőséget a szakszövetségektől. A 3.866.500 Ft fejlesztési terv 2.725.629 Ft sportfejlesztési támogatást tartalmaz. A sportfejlesztés az önkormányzati tulajdont képező Vicze János Sportpálya ingatlan fejlesztéséhez, valamint sportcélú berendezési tárgyainak beszerzéséhez kapcsolódna. Az egyesület pénzügyi helyzete nem teszi lehetővé, hogy négy szakosztály működtetése, valamint az utánpótlás neveléséhez kötött támogatási önerő finanszírozása mellett a sportfejlesztések önerejét is biztosítsa, ezért a sportfejlesztések megvalósításához szükséges 1.168.127 Ft önerő finanszírozására nyújtott be kérelmet a BSE.

Kérésüket támogatva, az alábbi határozati javaslat elfogadását javasoljuk:

**H a t á r o z a t i j a v a s l a t :**

**A Bátaszéki Sport Egyesület részére 2018. évi sportfejlesztési támogatás megállapítására**

Bátaszék Város Önkormányzatának Képviselő-testülete

1. a Bátaszéki Sport Egyesület (7140 Bátaszék, Szabadság u. 4., bankszámlaszám: 71800288-10106585 Hungária Takarék) részére 1.168.127 Ft vissza nem térítendő sportfejlesztési támogatást biztosít a határozat melléklete szerinti bontásban az önkormányzat 2018. évi költségvetésének terhére;
2. felhatalmazza a város polgármesterét a támogatási szerződés aláírására.

*Határidő:* 2018. január 15.

*Felelős:* Kondriczné dr. Varga Erzsébet jegyző

(a határozat megküldéséért) és

Dr. Bozsolik Róbert polgármester

(a támogatási szerződés megkötéséért)

*Határozatról értesül:* Bátaszéki Sport Egyesület

Bátaszéki KÖH pénzügyi iroda

irattár

… /2017.(XII.13.) önkormányzati határozat melléklete

|  |  |  |  |
| --- | --- | --- | --- |
| **Labdarúgáshoz kapcsolódó fejlesztések** |  |  |  |

|  |  |  |  |  |
| --- | --- | --- | --- | --- |
| **Megnevezés** | **Kategória** | **Jóváhagyott közvetlen TAO támogatási összeg** | **Pályázati önerő (Önkormányzati támogatás)** | **Elszámolandó teljes bekerülési érték** |
| Szárítógép | Berendezési eszköz | 83 228 Ft | 36 772 Ft | 120 000 Ft |
| Öltöző pad | Berendezési eszköz | 277 426 Ft | 122 574 Ft | 400 000 Ft |
| Pályavonalzó kocsi | Pályakarbantartó gép | 124 842 Ft | 55 158 Ft | 180 000 Ft |
| Kiegészítők, tartozékok, kézi lombfúvó, illetve szívó gép | Pályakarbantartó gép | 97 099 Ft | 42 901 Ft | 140 000 Ft |
| Labdafogóháló (tartóoszlopok nélkül) | Pályatartozék | 105 422 Ft | 46 578 Ft | 152 000 Ft |
| Fűnyírótraktor tartozék nélkül | Pályakarbantartó gép | 970 992 Ft | 429 008 Ft | 1 400 000 Ft |
| Szivattyú (Mini öntözőmű az öntözökocsihoz.) | Pályakarbantartó gép | 346 783 Ft | 153 217 Ft | 500 000 Ft |
| Salakpálya karbantartó célgép, kiegészítők, tartozékok | Pályakarbantartó gép | 416 140 Ft | 183 860 Ft | 600 000 Ft |
| Biztonsági kamera (kiépítés nélkül) | Informatikai beruházás | 221 941 Ft | 98 059 Ft | 320 000 Ft |
| **Összesen:** |  | **2 643 873 Ft** | **1 168 127 Ft** | **3 812 000 Ft** |



Sport Egyesület Bátaszék

**Ügyiratszám:**

**Tárgy:** 2017-2018 évi TAO támogatás sportfejlesztési önerő támogatási kérelme

**Bátaszék Város Önkormányzata**

Bátaszék

Szabadság u. 4.

7140

**Tisztelt Dr. Bozsolik Róbert polgármester Úr!**

A Sport Egyesület Bátaszék 2017.04.30-án sporttámogatási kérelmeket (sportfejlesztési programot) nyújtott be a Magyar Labdarúgó Szövetséghez, valamint a Magyar Kosárlabdázok Országos Szövetségéhez, mint szakszövetségekhez. Annak érdekében, hogy az egyesület labdarúgó, valamint kosárlabda szakosztályai részesülhessenek a látvány csapatsportokra vonatkozó TAO támogatásokból. A TAO támogatások sikeres beérkezése teszi lehetővé az egyesület utánpótlás nevelési feladatainak megvalósítását, tehát kulcskérdés az egyesület biztonságos működése tekintetében.

2017.10.11-én kaptuk kézhez az MLSZ jóváhagyó határozatát, amelyben **60 733 233 Ft** teljes támogatási keretet állapítottak meg a labdarúgó szakosztálynak. A keretösszeg tartalmaz 2 643 873 Ft nem ingatlanhoz kapcsolódó, illetve 49 095 268 Ft ingatlanhoz kapcsolódó közvetlen fejlesztési támogatást, amelyhez egyenlőre 1 168 127 Ft önerőt kellene biztosítani. Az ingatlan beruházások területén a támogatások, támogatók felkeresése folyamatban van, így az önerő biztosítása is kitolódik. A kosárlabda szakszövetség a támogató határozatában **3 375 104 Ft** támogatási keretösszeget biztosítottak az utánpótlás fejlesztés működési területeire. A pályázathoz szükséges önerőt a működéshez kapcsolódó jövő évi önkormányzati támogatásból szeretnénk finanszírozni. A fejlesztési támogatások 70%-os támogatottságához 30% önerőt szükséges biztosítani.

A szakszövetségek által jóváhagyott keretösszegek erejéig van lehetősége az egyesületnek támogató vállalkozásokat megkeresni, akik a fizetendő társasági adójuk terhére támogatási szerződés útján támogathatják az utánpótlás nevelési feladatokat, valamint a sportfejlesztéseket.

Az engedélyező határozatok birtokában több helyi és környékbeli vállalkozást megkerestünk a támogatási kérelmünkkel és az eddigi ígérvények alapján **14 000 000 Ft** támogatással számolunk a 2017/2018-os évadra.

Az egyesület sportfejlesztési programja, valamint a TAO támogatás határozatai az alábbi linken elérhetőek:

A szakszövetségek által jóváhagyott határozatokban az alábbi fejlesztésekre kaptunk lehetőséget:

|  |  |  |  |  |
| --- | --- | --- | --- | --- |
| **Megnevezés** | **Kategória** | **Jóváhagyott közvetlen TAO támogatási összeg** | **Pályázati önerő (Önkormányzati támogatás)** | **Elszámolandó teljes bekerülési érték** |
| Szárítógép | Berendezési eszköz | 83 228 Ft | 36 772 Ft | 120 000 Ft |
| Öltöző pad | Berendezési eszköz | 277 426 Ft | 122 574 Ft | 400 000 Ft |
| Pályavonalzó kocsi | Pályakarbantartó gép | 124 842 Ft | 55 158 Ft | 180 000 Ft |
| Kiegészítők, tartozékok, kézi lombfúvó, illetve szívó gép | Pályakarbantartó gép | 97 099 Ft | 42 901 Ft | 140 000 Ft |
| Labdafogóháló (tartóoszlopok nélkül) | Pályatartozék | 105 422 Ft | 46 578 Ft | 152 000 Ft |
| Fűnyírótraktor tartozék nélkül | Pályakarbantartó gép | 970 992 Ft | 429 008 Ft | 1 400 000 Ft |
| Szivattyú (Mini öntözőmű az öntözökocsihoz.) | Pályakarbantartó gép | 346 783 Ft | 153 217 Ft | 500 000 Ft |
| Salakpálya karbantartó célgép, kiegészítők, tartozékok | Pályakarbantartó gép | 416 140 Ft | 183 861 Ft | 600 000 Ft |
| Biztonsági kamera (kiépítés nélkül) | Informatikai beruházás | 221 941 Ft | 98 059 Ft | 320 000 Ft |
| Műfüves nagypálya építés (INGATLAN) | Pályaépítés | 48 550 466 Ft | 21 449 534 Ft | 70 000 000 Ft |
| Térburkolat a kazánházhoz, illetve szertárhoz. környezetrendezés (INGATLAN) | Környezetrendezés | 544 802 Ft | 240 692 Ft | 785 495 Ft |
| **Összesen:** |  | **51 739 141 Ft** | **22 858 354 Ft** | **74 597 495 Ft** |

A fentiekből látható, hogy a sportfejlesztések jelentős részben a sportpályán kialakításra kerülő műfüves pálya megépítését célozza. A másik fejlesztési terület a sportpálya, illetve a zöldfelület karbantartását ellátó berendezések beszerzésére vonatkozik. A sportpálya és a hozzá kapcsolódó ingatlanok Bátaszék Város Önkormányzatának tulajdonában vannak, illetve a karbantartási feladatokat a Bát - Kom 2004. Kft. látja el. A fejlesztések gyakorlatilag kizárólag a sportpálya ingatlanához kapcsolódnak. A fejlesztések megvalósulása jelentősen javítaná a pálya használhatóságát.

A TAO támogatási keretek felhasználási időszaka 2017.július 1 – 2018. június 30. közötti időszakban lehetséges.

Az önerő biztosítását a jövő év első felében kellene biztosítani az egyesületnek.

Az egyesület életében talán a legfontosabb terület az utánpótlás nevelése. A TAO pályázat utánpótlás neveléshez kapcsolódó területére a 7 178 103 Ft támogatási kerethez 821 897 Ft önerőt kell biztosítani. Az egyesület pénzügyi lehetőségei nem adnak lehetőséget a sportfejlesztési támogatás öneröjének finanszírozására, mivel az utánpótlás nevelésre fordított önerő, valamint a szakosztályok működtetési kiadásai lekötik a pénzforrásaink jelentős részét. Ezért a polgármester úrhoz, illetve a képviselő testülethez fordulunk azzal a kérelemmel, hogy szíveskedjenek önkormányzati forrásból az önerőt a fentiekben ismertetett sportfejlesztésekhez az egyesület részére biztosítani.

A 2018. évre vonatkozóan szeretnénk megvalósítani a fejlesztéseket a TAO pályázat 70% intenzitású támogatásával.

A TAO eszközfejlesztési támogatás jó lehetőséget biztosít mind az önkormányzat, mind a sportegyesület részére, hogy a sportfejlesztéseket hatékonyan kisebb ráfordításokkal meg tudják valósítani.

Kérem a polgármester urat és a képviselő testületet, hogy a kérelmünkben megjelenített önerő kereteket szíveskedjenek az egyesület számára ütemezve biztosítani, ezzel lehetőséget teremtve a sportfejlesztések TAO támogatásának lehívására, érvényesítésére.

Támogatásukban és a sportfejlesztések megvalósulásában bízva várjuk döntésüket, visszajelzésüket!

Tisztelettel:

Bátaszék, 2017. 12. 06.

**Nagy Ákos**

BSE elnök

Bátaszéki Sportegyesület 7140 Bátaszék Szabadság u. 4.

adószám:19952819-1-17 Tel: 74 591 500 mail: [penzugy@bataszekph.hu](mailto:penzugy@bataszekph.hu)